CELEX: E2014P0023
Language: el
Date: 2014-12-01 00:00:00
Title: Προσφυγή που ασκήθηκε, την 1η Δεκεμβρίου 2014 , εκ μέρους της Kimek Offshore AS κατά της Εποπτεύουσας Αρχής της ΕΖΕΣ (Υπόθεση E-23/14)

5.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 39/4
            
         Προσφυγή που ασκήθηκε, την 1η Δεκεμβρίου 2014, εκ μέρους της Kimek Offshore AS κατά της Εποπτεύουσας Αρχής της ΕΖΕΣ
   (Υπόθεση E-23/14)
   (2015/C 39/04)
   Την 1η Δεκεμβρίου 2014, ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου της ΕΖΕΣ εκ μέρους της Kimek Offshore AS, εκπροσωπούμενης από τους Bjørnar Alterskjær και Robert Lund, δικηγόρους της ALT Law Firm, Fridtjof Nansens plass 6, N-0160 Όσλο, Νορβηγία.
   Η προσφεύγουσα ζητεί από το Δικαστήριο της ΕΖΕΣ:
   
               1.
            
            
               να ακυρώσει την απόφαση αριθ. 225/14/COL της Εποπτεύουσας Αρχής της ΕΖΕΣ, της 18ης Ιουνίου 2014, για τις διαφοροποιημένες ανά περιφέρεια εισφορές κοινωνικής ασφάλισης 2014-2020·
            
         
               2.
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφεύγουσα, Kimek Offshore, αποτελεί μέρος του ομίλου Kimek. Η Kimek Offshore είναι εταιρεία παροχής υπηρεσιών στους κλάδους του πετρελαίου και του φυσικού αερίου, η οποία εκμισθώνει κυρίως συγκολλητές, συγκολλητές σωλήνων, μηχανοτεχνίτες και μηχανικούς. Η έδρα της διοίκησης και της διαχείρισής της βρίσκεται στο Kirkenes, Νορβηγία.
            
         
               —
            
            
               Η υπόθεση αφορά αίτηση ακύρωσης απόφασης της Εποπτεύουσας Αρχής της ΕΖΕΣ σχετικά με την έγκριση περιφερειακών ενισχύσεων στη Νορβηγία για την περίοδο 2014-2020.
            
         Η προσφεύγουσα υποστηρίζει ότι η Εποπτεύουσα Αρχή της ΕΖΕΣ:
   
               —
            
            
               παρέβη την υποχρέωσή της να κινήσει την επίσημη διαδικασία έρευνας που προβλέπεται στο μέρος I άρθρο 1 παράγραφος 2 του πρωτοκόλλου 3 και στο τμήμα II άρθρο 6 παράγραφος 1 του πρωτοκόλλου 3 της συμφωνίας περί Εποπτείας και Δικαστηρίου (ΣΕΔ) (τμήμα II άρθρο 4 παράγραφος 4 του πρωτοκόλλου 3 της ΣΕΔ)·
            
         
               —
            
            
               παρέβη την υποχρέωση αιτιολόγησης των αποφάσεών της όσον αφορά τους κανόνες για τη φορολόγηση της κοινωνικής ασφάλισης σε σχέση με την πρόσληψη εργαζομένων, σύμφωνα με το άρθρο 16 της ΣΕΔ.